
Pasiūlymų vertinimo kriterijai ir sąlygos

PASIŪLYMŲ VERTINIMO KRITERIJAI ir Sąlygos
1. Perkantysis subjektas ekonomiškai naudingiausią pasiūlymą išrenka pagal kainos ir kokybės santykį pagal žemiau lentelėje pateiktus ekonominio naudingumo vertinimo kriterijus. Ekonomiškai naudingiausias pasiūlymas – tai pasiūlymas, kurio ekonominio naudingumo balų suma, apskaičiuota pagal žemiau nustatytus pasiūlymų̨ vertinimo kriterijus ir sąlygas, yra didžiausia.
	Vertinimo kriterijai
	Kriterijaus lyginamasis svoris / skiriami balai

	Pirmas kriterijus: Kaina (C)
	 X = 90

	Antras kriterijus: Siūlomo statinio statybos vadovo patirtis (T)
	Y1=10


2. Pasiūlymo ekonominio naudingumo balai (S) apskaičiuojami sudedant tiekėjo pasiūlymo kainos (C) ir kriterijaus „Siūlomo statinio statybos vadovo patirtis“ (T) balus:
	S = C + T
3. Pirmas kriterijus „Kaina (C)“.
3.1. Bus lyginama bendra pasiūlymuose nurodyta kaina su PVM. Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):
[image: ]
3.2. Pasiūlymo kaina turi būti nurodyta ir detalizuota taip, kaip nurodyta specialiųjų pirkimo sąlygų 6 priede „Pasiūlymo forma“, B dalyje Kaina.
3.3. Pasiūlyme nurodyta kaina bus vertinama eurais. Jeigu pasiūlyme kaina nurodyta užsienio valiuta, ji bus perskaičiuojama eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
3.4. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkantysis subjektas pats turi sumokėti pridėtinės vertės mokestį (toliau – PVM) į valstybės biudžetą už įsigytą pirkimo objektą, šis mokestis įskaičiuojamas į pasiūlymo kainą (jeigu tiekėjas jo neįskaičiavo pateikiant pasiūlymą, palyginimo tikslais įskaičiuos pats Perkantysis subjektas).
4. Antras kriterijus „Siūlomo statinio statybos vadovo patirtis (T)“.
4.1. Tiekėjas savo pasiūlyme gali nurodyti siūlomo statinio statybos vadovo patirtį vykdant statinio statybos vadovo funkcijas.
4.2. Vertinama siūlomo statybos vadovo patirtis per 5 (penkerius) metus, skaičiuojant nuo paskutinės pasiūlymų pateikimo termino dienos, vykdant statinio statybos vadovo funkcijas statinyje, kai:
· statinio kategorija – ypatingas arba neypatingas statinys;
· statinių grupė – inžineriniai tinklai (vandentiekio ir/ar nuotekų šalinimo tinklai);
· buvo vykdomi vandentiekio ir/ar nuotekų šalinimo tinklų naujos statybos darbai;
· statinio statybos darbai yra užbaigti ir išduoti statybos užbaigimą patvirtinantys dokumentai;
· siūlomas specialistas statinyje statinio statybos vadovo funkcijos vykdė nuo statybos darbų pradžios iki statybos užbaigimo (siūlomo specialisto patirtis bus įskaitoma ir tuo atveju, jeigu siūlomo statinio statybos vadovo vadovavimo statybos darbams trukmė objekte sudarė ne mažiau kaip 80 proc. visos statybos darbų trukmės ir pateikiami tai patvirtinantys dokumentai).
4.3. Vertinamas vadovaujant siūlomam statinio statybos vadovui pastatytų vandentiekio ir/ar nuotekų šalinimo tinklų , atitinkančių aukščiau išvardintus kriterijus, skaičius (vnt.).
5. Siūlomas statinio statybos vadovas turi atitikti statinio statybos vadovui nustatytus kvalifikacijos reikalavimus (specialiųjų pirkimo sąlygų 4 priedo 1 lentelės 1.3 eil.).
6. Kartu su pasiūlymu pateikimas vadovaujant siūlomam statinio statybos vadovui per 5 (penkerius) metus pastatytų objektų sąrašas, parengtas pagal specialiųjų pirkimo sąlygų 11 priede pateiktą formą, kartu su priedais, įrodančiais deklaruojamą specialisto patirtį.
7. Ekonominio naudingumo balų už siūlomo statinio statybos vadovo patirtį skyrimo tvarka:
	Eil.
Nr.
	Vadovaujant siūlomam statinio statybos vadovui pastatytų inžinerinių statinių (vandentiekio ir/ar nuotekų šalinimo tinklų) skaičius (vnt.)
	Skiriami balai 

	1.
	0
	0

	2.
	1
	2

	3.
	2
	4

	4.
	3
	6

	5.
	4
	8

	6.
	5 ir daugiau
	10


7.1. Maksimalus skiriamų balų skaičius – 10 balų, t. y. net ir nurodžius daugiau kaip 5 reikalavimus atitinkančius statinius, tiekėjui bus suteikiama ne daugiau, kaip 10 balų.
7.2. Vertinama tik 1 (vieno) siūlomo statinio statybos vadovo patirtis. Tiekėjui pasiūlius daugiau kaip vieną statinio statybos vadovą, bus vertinama tik vieno, didžiausią patirtį turinčio, statybos vadovo patirtis. 

